أعلن المطور المستقل Ninja Robot Dinosaur عن لعبة جديدة بأسلوب لعب مشابه لألعاب Doom القديمة تحت عنوان Bunker Punks على منصة البي سي.
يقول المطور عن اللعبة أنها عبارة عن طلق نار وتجميع غنائم "shoot-and-loot" مع مراحل مبنية بشكل عشوائية يتم صميمها تلقائيا في كل مرة تلعب يعني ما راح تشوف نفس المراحل اللي لعبت فيها آخر مرة. راح يكون في اللعبة أربع شخصيات وهم sharpshooter و Molly Pop و Null Poin و Cleopatra Rex.
فكرة اللعبة أنك تلعب بدور رجل ثائر خارج عن النظام تحاول تقتل وحوش وتصير قاتل متمرس عشان تطور قاعدتك. تقدر تطور مستواك وتعدل على أسلحتك من الأشياء اللي تجمعها في المرحلة وبيكون فيه بعد قدرات خاصة لشخصيتك. الإ أن اللعبة بتعتمد أسلوب الموت الأبدي "permadeath" بمعنى مجرد ما تموت شخصيتك ما تقدر ترجعها يعني إحتمال تضيع كل القدرات اللي جمعتها من آخر مرة لعبت فيها.
اللعبة بتنزل إن شاء الله على البي سي والماك. الحين سؤال هل في أحد من جد هنا يلعب ألعابه على جهاز الماك حقه؟ أحس ما في إلا 5 في العالم يلعبون على الماك صححوني طبعا إذا كنت غلطان بس من جد ما قد قابلت أحد يلعب على الماك في حياتي وودي أعرف صراحة إذا في أحد فعلا يلعب على أجهزة الماك وإلا لا.